
Handrit af Vápnfirðinga sögu hafa sætt örlögum 
í harðara lagi, því að nú er eigi til utan eitt blað 
af skinnbók þeirri, er sögnna hafði lengst varð- 
veitta. Er blað þetta í safni Árna Magnússonar, 
162 c. fol. og er áfast í kjölinn við blað úr Drop- 
laugarsona sögu. Fremri síða blaðsins er svo máð, 
að hún þótti ólæsileg þegar á 17. öld, og er eyða 
fyrir henni í öllum pappirshandritum sögunnar. 
Næsta síða á undan hefir og verið ólæsileg í 
skinnbókinni, er pappirshandritin vóru skráð, 
svo að samfeld eyða er í þau fyrir því, sem svar- 
ar tveimr síðum í skinnbókinni. Hafa þar 
verið heftaskifti í bókinni, en hún trosnað sundr 
snemma og ytri blöðin máðst. En eyðunni 
sleppir í handritunum þar sem innri siða skinn- 
blaðsins hefst. Er af því auðráðið, að pappirs- 
handritin eigu öll rót sína að rekja til þessarar 
bókar. Hennar er getið nokkuru gjör í formála 
Ljósvetninga sögu, Rvik 1921. 

Sagan er fyrst gefin út af Gunnlaugi Þórðar- 
syni í Nordiske Oldskrifter V, Kaupmannahöfn 
1646. Er þar farið eftir pappirshandritum og eyð- 
an því in sama, sem í þeim. En síðar tókst dr. 
Guðbrandi Vigfússyni að lesa allmikið af inni 

máðu síðu skinnblaðsins og lét prenta í 21. ári 
Nýrra Félagsrita. Á síðunni eru 39 línur. Segir 
þar frá eftirmáli um vig Brodd-Helga, drápi 
Tjörfa, kvonfangi Bjarna Brodd-Helgasonar, ein- 
mánaðarsamkomu Vápnfirðinga, eggjan Þorgerð- 
ar silfru og aðdraganda að vígi Geitis. Vantar þá 
eigi í söguna annað, en frásögnina um fyrirsát 
þeirra Geitis og fjörráð við Brodd-Helga, fall hans 
og upphaf eftirmálanna. Hefir frásögn þessi að 
líkindum verið álika löng sem kafli sá, sem hér 
er prentaðr eftir inni máðu síðu skinnbókarinn- 
ar, eða sem svara mundi rúmum þremr síðum í 
þessari útgáfu. 

Öðru sinni var Vápnfirðinga saga prentuð í 
Reykjavík 1898 í útgáfu Sigurðar bóksala Kristjáns- 
sonar. Valdemar Ásmundarson sá um útgáfuna. 
Er eyðan fylt þar að nafninu til og farið eftir 
handriti, er Þórleifr prestr Jónsson á Skinnastöð- 
um kvaðst hafa fengið austan af landi. En hér er 
aðeins stuðst við það, er dr. Guðbrandr Vig- 
fússon hafði gefið út í Nýjum Félagsritum eftir 
skinnbókarbrotinu og aukið framan við stuttri frá- 
sögn um vig Brodd-Helga. En orðbragðið er ekki 
sem fimlegast og þarf ekki orðum að eyða að þvi, 
að frásögnin er tilbúningr einber, svo sem hún 
er fram sett, enda hefir hún verið allmiklu lengri 
Í sögunni, svo sem áðr var á vikið. Þessi eyðu- 
fylling er því að engu höfð í þessari útgáfu. 

Loks er sagan gefin út Í þriðja sinni í „Aust- 
firðinga sögum“ „udgivne for Samfund til Udgiv- 
else af gammel nordisk Litteratur“ í Kh. 1902— 
1903 af dr. Jakob Jakobsen málfræðingi inum 
færeyska. Útgáfa hans er nákvæm og vísindaleg 
og virðist í alla staði in vandaðasta. Er þar farið 

eftir inum beztu pappirshandritum og orðamunr 
greindr neðanmáls. Skinnblaðið í A.M.162 c. fol. er 
prentað stafrétt; máða síðan eftir því, sem dr. Finnr 
Jónsson hefir lesið hana. Hefir honum tekizt 
að ráða hana nokkuru gjör en dr. Guðbrandi, 
enda haft til þess nýrri aðferð um lestr slíkra 
handrita. Formáli langr og skilmerkilegr er fyrir 
útgáfunni. Verðr þangað að vísa þeim, er full 
skil vilja vita um öll þau handrit, er til greina 
hafa komið við útgáfuna. Elztu handritin eru frá 
siðara hluta 17. aldar. Er ið elzta þeirra í A. M. 
513, 4to. Segir Árni Magnússon, að það sé: „Epter 
bok í 4to ritadre med hende Sr Vigfuss Gudbrandz- 
sonar á Helgafelle. Þetta Exemplar hefur ritad 
Gisle Gudmundzson á Raudalæk.“ Handritið er 
skrifað um 1700 og var það einnig lagt til grund- 
vallar við fyrstu útgáfu sögunnar. 

Hér er sagan gefin út fjórða sinni. Er farið 
eftir útgáfu dr. Jakobsens að öðru en stafsetning 
og einstaka smábreyting í orðavali handrita. Eyð- 
an er fylt með því að prenta upp máðu síðuna 
það sem hún nær, stafrétt eftir því, sem hún er í 
fyrrnefndri útgáfu. Eigi er reynt að fylla í eyð- 
ur þessa kafla með getgátum, þótt það mætti 
gera með nokkurum líkindum, en þar eru marg- 
ir jafnhæfir til. (Þó hefi eg skotið inn tveimr 
orðum í hornklofa með spurningarmerki á bls. 
29, {þa kemr?| Tiaurfi í tunit, enda virðist auð- 
ráðið að svo skuli lesa). — Því siðr hefi eg 
farið að setja saman eyðufylling um vig Brodd- 
Helga, þótt höfuðatriði efnisins sé ljós eftir 
draumi Helga og öðru því, er á undan fer eyð- 
unni og eftir. 

Vápnfirðinga saga er talin í letr færð um 1200. 

Er hún því í eldra lagi af fornsögum vorum og 
má teljast all-merkileg fyrir ýmissa hluta sakir, 
bótt ekki sé rituð af slíkri íþrótt sem sumar aðr- 
ar sögur. Hún er samin eftir sögusögnum, er lifað 
hafa í héraðinu meðal afkomanda þeirra manna, 
er sagan segir frá. Þykir líklegt, að höfundrinn 
hafi prestr verið. Dr. Evgen Mogk segir í bók- 
mentasögu sinni, að sami maðr muni hafa ritað 
Þorsteins sögu hvita og Þorsteins sögu Stangar- 
höggs sem Vápnfirðinga sögu og er það sennilegt. 
Ekki verðr um það sagt, hvort ættartalan í lok 
sögunnar sé nákomin höfundinum, en vafalaust 
má kalla, að hann hafi verið kynborinn og afkom- 
andi inna fornu höfðingja héraðsins. 

Nokkur vandkvæði eru á því að koma sumum 
atriðum heim við tímatal. Bardaginn í Böðvars- 
dal er talinn í íslenzkum annálum árið 989, en 
að öðru leyti verða fæstir viðburðirnir með vissu 
árfærðir. 


23. júlí 7923. 
BENEDIKT SVEINSSON. 

Vápnfirðinga saga. 


1. Sá maðr bjó at Hofi í Vápnafirði, er 
Helgi hét. Hann var sonr Þorgils Þorsteins- 
sonar, Ölvéssonar, Ásvaldssonar, Öxna-Þór- 
issonar. Ölvér var lendr maðr í Noregi um 
daga Hákonar jarls Grjótgarðssonar. þor- 
steinn hvíti kom fyrst út til Íslands þeira 
langfeðga, ok bjó at Tóftavelli fyrir utan 
Sireksstaði. En Steinbjörn bjó at Hofi, sonr 
Refs ens rauða. Ok er honum eyddist fé 


„fyrir þegnskapar sakir, þá keypti Þorsteinn 


Hofsland ok bjó þar sex tigu vetra. Hann 
átti Ingibjörgu Hróðgeirs dóttur ens hvita. 
Þorgils sonr Þorsteins var faðir Brodd-Helga; 
hann tók við búi Þorsteins. Þorkell ok Heð- 
inn vágu Þorgils föður Brodd-Helga, en Þor- 
steinn hviti tók þá enn við búi ok fæddi upp 
Brodd-Helga sonarson sinn. Helgi var mikill 
maðr ok sterkr ok harðgerr, vænn ok stór- 

mannlegr. Eigi var hann málugr í barnæsku, 
en ódæll ok óvæginn þegar á unga aldri; hann 
var hugkvæmr ok margbreytinn. Frá því er 
sagt einnhvern dag at Hofi, er naut váru á 
stöðli, at graðungr var á stöðlinum, er þeir 
frændr áttu; en annarr graðungr kom at 
stöðlnum ok stönguðust graðungarnir. En 
sveinninn Helgi var úti ok sér, at þeira grað- 
ungr dugir verr ok ferr frá. Hann tekr mann- 
brodd einn ok bindr í enni graðunginum, ok 
sgengr þaðan frá þeim graðungi betr. Af þess- 
um atburði var hann kallaðr Brodd-Helgi, 
ok var hann afbragð allra þeira manna at 
atgervi, er þar fæddust upp í heraðinu. 

2. Maðr hét Svartr, er kom út hingat ok 
gerði bú í Vápnafirði. Et næsta honum bjó 
sá maðr, er Skiði hét; hann var félitill. Svartr 
var mikill maðr vexti ok rammr at afli, vel 
vigr ok óeirðarmaðr enn mesti. þá Svart ok 
Skíða skildi á um beitingar, ok lauk því svá, 
at Svartr vá Skíða, en Brodd-Helgi mælti 
eftir vigit ok gerði hann sekan um. Þá var 
Brodd-Helgi tólf vetra gamall. Eftir þat lagð- 
ist Svartr út á heiði þá, er vér köllum Smjör- 
vatnsheiði, skamt frá Sunnudal, ok legst á 
fé Hofverja ok gerði miklu meira at, en hon- 
um var nauðsyn til. Sauðamaðr at Hofi kom 
heim einn aftan, ok gekk hann í lokrekkju- 
gólf Þorsteins karls, þar sem hann lá sjón- 

lauss. Þorsteinn mælti: „Hversu hefir at 
farit í dag, félagi?“ segir hann. „Sem verst,“ 
segir hinn; „horfinn er geldingr þinn enn 
bezti ok þrir aðrir,“ segir sauðamaðr. „Komn- 
ir munu til sauða annarra manna,“ segir 
Þorsteinn, „ok munu aftr koma.“ „Nei, nei,“ 
segir sauðamaðrinn; „þeir munu aldri aftr 
koma.“ „Mæl við mik slíkt, er þér líkar,“ seg- 
ir Þorsteinn; „en tala eigi slíkt fyrir Brodd- 
Helga.“ Brodd-Helgi spurði sauðamanninn, 
hversu flakkat hefði um daginn; en hann 
hafði öll en sömu svör við hann sem við 
Þorstein. Brodd-Helgi lét sem hann heyrði 
eigi, ok fór í rekkju um kveldit. Ok er aðr- 
ir menn váru sofnaðir, reis hann upp, tók 
skjöld sinn ok gekk út. Þess er getit, at hann 
tók upp einn hellustein mikinn ok þunn- 
an, ok lét annan enda í brækr sinar, en ann- 
an fyrir brjóst. Hann hafði í hendi boiðxi 
mikla á hávu skafti. Hann ferr, unz hann 
kemr í sauðahús, ok rekr þaðan spor, þvi 
at snjór var á jörðu. Hann kemr á Smjör- 
vatnsheiði upp frá Sunnudal. Svartr gekk 
út ok sá mann knálegan kominn at sér ok 
spurði, hverr þar væri. Brodd-Helgi segir 
til sín. „Þú munt ætla at fara á fund minn 
ok eigi erendislaust,“ segir Svartr, — hljóp 
at honum og leggr til hans með höggspjóti 
miklu, en Brodd-Helgi brá við skildinum, 

ok kom á utanverðan skjöldinn ok í hell- 
una, ok sneiddi af henni svá hart, at hann 
féll eftir laginu; en Brodd-Helgi höggr á 
fótinn, svá at af tók. þá mælti Svartr: „Nú 
gerði gæfumun okkarn,“ segir hann, „ok 
muntu verða banamaðr minn. En sá ætt- 
geigr mun verða í kyni yðru heðan af, at 
alla ævi mun uppi vera, meðan landit er 
bygt.“ Eftir þetta hjó Helgi hann banahögg. 
Nú vaknar Þorsteinn karl heima at Hofi ok 
gengr af rekkju sinni ok tekr í rúm Brodd- 
Helga, ok var þat kalt orðit. Hann vekr upp 
húskarla sína ok biðr þá leita Brodd-Helga. 
Ok er þeir kómu út, röktu þeir spor hans 
alla leið ok fundu hann þar sem Svartr lá 
dauðr. Síðan huldu þeir hræ hans, ok höfðu 
með sér alt þat, sem fémætt var. Varð Brodd- 
Helgi viðfrægr ok lofaðr mjök af alþýðu 
fyrir þetta verk, er hann hafði unnit, jafn- 
ungr sem hann var enn at aldri. 

"8. Á þann tíma, er Þorsteinn bjó at Hofi 
"ok Brodd-Helgi óx upp með honum, þá bjó 
sá maðr í Krossavik enni ytri, er Lytingr 
hét, ok var Ásbjarnarson, Óláfssonar lang- 
háls. Hann var vitr maðr ok vel auðigr at 
fé; hann átti konu þá, er Þórdis hét, dóttir 
Herlu-Bjarna Arnfinnssonar. Þau áttu tvá 
'sonu, þá er við þessa sögu koma; hét ann- 

arr Geitir, en annarr Blængr. Halla hét dótt- 
ir Lýtings, en önnur Rannveig, ok var hon 
gift í Klifshaga í Öxarfjörð þeim manni, er 
Óláfr hét. Þeir váru mjök jafngamlir, Geit- 
ir ok Brodd-Helgi, ok var með þeim vin- 
fengi mikit. Brodd-Helgi fekk Höllu Lyýtings- 
dóttur, systur þeira bræðra. þeira dóttir 
var Þórdis todda, er átti Helgi Ásbjarnar- 
son. Bjarni hét sonr þeira enn yngri, en 
Lýtingr enn ellri. Bjarni var at fóstri í 
Krossavík með Geiti. Blængr var rammr at 
afli ok hallr nökkut í göngu. Geitir átti 
Hallkötlu Þiðrandadóttur, föðursystur þeira 
Droplaugarsona. Svá var vingott með þeim 
Brodd-Helga ok Geiti, at þeir áttu hvern leik 
saman ok öll ráð, ok hittust mjök hvern 
dag, ok fanst mönnum orð um, hversu mikil 
vinátta með þeim var. Í þann tíma bjó sá 
maðr í Sunnudal, er Þormóðr hét ok var 
kallaðr stikublígr; hann var sonr Steinbjarn- 
ar kartar ok bróðir Refs á Refsstöðum ok 
Egils á Egilsstöðum. Börn Egils váru þessi: 
Þórarinn, Hallbjörn, Þröstr ok Hallfriðr, er 
átti Þorkell Geitisson. Synir Þormóðar váru 
þeir Þorsteinn ok Eyvindr, en þeir synir 
Refs: Steinn ok Hreiðarr; allir váru þeir 
þingmenn Geitis. Hann var spekingr mikill. 
Samfarir þeira Höllu ok Brodd-Helga váru 

góðar. Lýtingr var at fóstri í Öxarfirði með 
Þorgilsi skinna. Brodd-Helgi var vel auðigr 
at fé. | 

4. Eitthvert sumar er frá því sagt, at skip 
kom út í Vápnafirði. Því skipi stýrði sá maðr, 
er Þorleifr hét, ok var kallaðr enn kristni. 
Hann átti bú í Reyðarfirði í Krossavík ok 
var stjúpsonr Ásbjarnar loðinhöfða. Ann- 
arr stýrimaðr var nefndr Hrafn, norrænn at 
- kyni, fjölkunnugr ok auðigr at gersem- 
um, sinkr maðr, fálátr ok vel stiltr. Þess 
er getit, at hann átti einn gullhring, þann 
er hann hafði ávalt á hendi sér, ok einn 
kistil, er hann hafði oft undir sér í rúmi, 
ok hugðu menn hann fullan af gulli ok silfri. 
Þorleifr fór heim til bús síns í Krossavík, 
en austmenn vistuðust. Brodd-Helgi reið til 
skips ok býðr stýrimanni til vistar með sér. 
Austmaðr kveðst eigi þangat mundu til vist- 
ar fara, — „þvi at mér ertu sagðr stórlátr 
ok fégjarn,“ segir hann, „en ek em smálátr 
ok lítilhæfr, ok er þat ósamfært.“ Brodd- 
Helgi falaði af honum góða gripi, því at 
hann var skrautmenni mikit, en Hrafn kveðst 
öngvan grip vilja á frest selja. Brodd-Helgi 
svarar: „Sæmilega hefir þú gert ferð 
mina: neitat vistinni, en synjat kaupsins.“ 
— Geitir kom ok til skips ok fann stýri- 
manninn ok kvað honum óvitrlega hafa til 

tekizt, gintan at sér enn göfgasta mann í 
þvi heraði. Austmaðrinn svarar: „Þat hefða 
ek ætlat, at vistast hjá einhverjum bónda, 
eða viltu nú taka við mér?“ segir hann. Geit- 
ir lét eigi skjótt við því, en þó kom þar at, 
at hann tók við stýrimanni. Vistuðust há- 
setar annars staðar, ok var skipi til hlunns 
ráðit. Gervibúr var austmanni fengit at geyma 
Í varning sinn, ok seldi hann smátt varn- 
inginn. En er komit var at vetrnáttum, 
höfðu þeir Egilssynir haustboð, ok váru þeir 
Brodd-Helgi ok Geitir þar báðir. Gekk Helgi 
fyrir ok sat innar, þvi at hann var skraut- 
menni mikit. Orð var á því gert eigi alllitit. 
at þeim Helga ok Geiti þótti svá tiðrætt vera 
saman at því boði, at menn fengu hvárki 
af þeim tal né gaman. Var nú slitit boð- 
inu, ok fór hverr til síns heimilis. — Um 
vetrinn var leikr fjölmennr at bæ þeim, er 
at Haga heitir, skamt frá Hofi. Brodd-Helgi 
var þar. Geitir fýsti austmanninn mjök til 
þessa fundar ok kvað hann þar hitta mundu 
marga sína skuldunauta, ok fóru þeir siðan 
þangat. Varð þeim hjaldrjúgt um skuldir sin- 
ar. Ok er leiknum var lokit ok menn váru 
í brottbúningi, sat Helgi í stofu ok talaði 
við þingmenn sína. Maðr kom í stofu ok 
sagði þeim, at Hrafn austmaðr væri veg- 
inn ok urðu menn eigi varir við vegandann. 

Helgi gekk út þegar ok lét illa yfir því verki, 
er þar var unnit. Útför Hrafns var ger sææmi- 
leg at þeiri siðvenju, sem þá var titt. — 
Maðr hét Tjörfi ok bjó á Guðmundarstöð- 
um; hann var mikill maðr ok rammr at 
afli. Tjörfi var vinr þeira Brodd-Helga ok 
Geitis. Hann var horfinn þann dag allan, 
er austmaðrinn var veginn. þat var sumra 
manna frásögn um liflát Hrafns, at hon- 
um hefði visat verit á forað ok týnzt þar. 
Þau orð fóru á milli Brodd-Helga ok Geitis, 
at hálft fé Hrafns mundi hvárr þeira hafa, 
ok skifta eigi fyrr en eftir várþing, ok tók 
Geitir við vörunni um várit ok læsti í úti- 
búri sínu. Þorleifr enn kristni bjó skip sitt 
um várit til utanferðar ok varð albúinn at 
várþingi. En er svá var komit, þá fóru menn 
til várþingis í Sunnudal, bæði Brodd-Helgi 
ok Geitir, ok var þá í mörgum stöðum fátt 
manna heima. Ok er á leið þingit, var þat 
einn morgin snemma, at Þorleifr vekr upp 
skipverja sina. Stigu þeir á bát ok reru sið- 
an í Krossavik, gengu þar upp ok til útibúrs 
Geitis; luku því upp ok báru á braut all- 
an fjárhlut þann, er Hrafn hafði átt, — ok 
flutti til skips sins. Halla var þar Lýtings- 
dóttir, ok skifti sér öngvu af. Nú ferr Brodd- 
Helgi heim af þinginu með Geiti; en áðr 
þeir kómu heim, var þeim sagt, at Þorleifr 

hefði allan fjárhlut Hrafns upp tekit ok ætl- 
aði í braut at flytja heðan af landi. Helgi 
tók svá upp, at Þorleifr mundi lögvillr orð- 
inn um þetta mál, ok þegar mundi hann 
laust láta, ef vitjat væri. Fara þeir nú síð- 
an út til kaupskipsins ok höfðu mörg skip 
ok smá ok þegar er þeir kvöddust, mælti 
Brodd-Helgi, at Þorleifr skyldi laust láta fé- 
it. Þorleifr kvaðst litit vita til laga, en kvaðst 
ætla, at félagi mundi eiga at færa fé erf- 
ingjum. Brodd-Helgi svarar: „Eigi ætlum 
vér erendislaust at fara.“ ÞPorleifr svarar: 
„Fyrr skulum vér berjast allir, en þér fá- 
ið nökkurn penning.“ „Heyrið,“ kvað Helgi, 
„hvat sá maðr mælir, er einkis góðs er verðr; 
skulum vér at vísu gera þá hríð, at nökk- 
urum sviði.“ Þá tók Geitir til orða ok, mælti: 
„Ekki þykkir mér at ráði þetta, at Veita 
þeim atsókn á smáskipum, en vér vitum 
eigi nema komi á andviðri ok reki þá upp 
siðar; má þat enn þá af gera sem sýnist.“ 
Þetta var vel ræmt af öllum ok var þetta 
ráð tekit; létu menn þá at landi ok fór Brodd- 
Helgi heim með Geiti ok var þar nökkur- 
ar nætr. Þorleifi gaf þegar byr, ok varð 
hann vel reiðfara, ok færði erfingjum fé þat, 
er Hrafn hafði átt, en þeir kunnu honum 
þökk fyrir ok gáfu Þorleifi sinn hlut skips. 
Skildu þeir síðan góðir vinir. 

5. Brodd-Helgi var heldr ókátr um sum- 
arit ok langaði mjök til kómu Þorleifs. Á 
hverjum mannfundi hittust þeir Brodd-Helgi 
ok Geitir ok ræddu um fjárlát sitt. Brodd- 
Helgi spurði Geiti at, hvat af kistli þeim 
væri orðit, er Hrafn hafði átt. En Geitir 
kvaðst eigi vita, hvárt Þorleifr myndi hann 
utan haft hafa með öðru fé, eða ok muni 
austmaðrinn haft hafa með sér. „Ek ætla 
annat heldr,“ kvað Helgi, „at þú munir hafa 
hann í vitum þinum.“ Geitir mælti: „Hvar 
er hringr sá, er hann hafði á hendi, þá er 
hann var veginn?“ „Eigi veit ek þat,“ segir 
Helgi; „en þat veit ek, at eigi hafði hann 
hann í gröf með sér.“ Ok á hverjum mann- 
fundi, er þeir hittust, spurði Helgi at kist- 
linum, en Geitir Í mót at gullhringnum, ok 
greindi þá sýnt um. Verðr nú svá, at hvárr 
þeira þóttist eiga nökkut í annars garð, ok 
tók heldr at fækkast með þeim. Um sum- 
arit eftir kom skip út í Reyðarfirði, er átti 
Þorleifr enn kristni, ok váru þar á suðreysk- 
ir menn tveir með honum. Þorleifr seldi sinn 
hlut skips ok ferr síðan til bús sins eftir 
þat. Brodd-Helgi varð feginn þessum tið- 
endum. En er hann spurði, at Porleifr hafði 
alt fé af höndum greitt erfingjum Hrafns, 
þá þótti honum ógreiðleg sú sök, at hon 
yrði gefin Þorleifi, ok ætlaði at fá á honum 

annan fangstað. Kona hét Steinvör; hon var 
hofgyðja ok varðveitti höfuðhofit. Skyldu 
þangat allir bændr hoftoll gjalda. Steinvör 
ferr á fund Brodd-Helga, því at hon var hon- 
um skyld, ok segir honum til sinna vand- 
ræða, at Þorleifr enn kristni gyldi eigi hof- 
toll sem aðrir menn. En Brodd-Helgi kvaðst 
taka mundu þetta mál af henni á hendr 
Þorleifi enum kristna. — Maðr hét Ketill, 
er bjó í Fljótsdal, ok var kallaðr Digr-Ket- 
ill, góðr drengr ok garpr mikill. þat er at 
segja um för Helga, at hann kom at gisting 
til Ketils, ok tók hann vel við honum. Þeir 
binda vel vinfengi sitt. Helgi mælti: „Einn 
er sá hlutr, Ketill, er ek vil biðja þik, at þú 
gerir fyrir mik, sem er at sækja Þorleif enn 
kristna um hoftoll, ok stefnir honum fyrst, 
en ek vil koma til þings, ok sém vit þá báð- 
ir saman.“ Ketill segir: „Eigi munda ek 
bundit hafa vinfengi við þik, ef ek hefða 
vitat þetta undir búa, því at Þorleifr er maðr 
vinsæll; en eigi mun ek neita þér í fyrsta 
sinni.“ Skildust þeir síðan ok ferr Helgi leið- 
ar sinnar. Ketill bjóst heiman, þá er honum 
þótti tími til, ok fara saman 10 karlar. Koma 
þeir í Krossavík snemma dags. Porleifr stóð 
úti ok kvaddi þá Ketil ok bauð þeim öll- 
um gisting, en Ketill kvað snemma at taka 
gisting, svá gott veðr sem væri. Ketill spyrr, 

hvart Þorleifr hefði goldit hoftoll, en hann 
kvaðst ætla, at eigi mundi goldinn. „Pat er 
mitt erendi hingat at heimta hoftollinn,“ 
segir Ketill, „ok er þér eigi ráð at halda 
því, er engan mun ferr í.“ Þorleifr svarar: 
„Meirr gengr mér þar til en smálæti, at 
mér þykkir þat allilla komit, er þar legst 
til.“ Ketill svarar: „Þat er mikil dul, at þú 
þykkist betr kunna en aðrir menn allir, er 
þú vilt eigi gjalda slíkar lögskyldir.“ Þor- 
leifr svarar: „Eigi hirði ek, hvat þú segir 
um þetta mál.“ Síðan nefndi Ketill sér vátta 
ok stefndi Þorleifi enum kristna, ok er lokit 
var „stefnunni, þá bauð Þorleifr þeim þar 
at vera, ok taldi veðrit aprlegt ok ótrúlegt 
gerast. Ketill kvaðst fara mundu. Þorleifr 
bað þá aftr hverfa, ef veðrit tæki at harðna. 
Fara þeir nú á brott ok var skamt at biða 
illviðris, ok urðu þeir aftr at hverfa. Kómu 
þeir allsíð til Þorleifs ok váru mjök dasað- 
ir. Þorleifr tók vel við þeim, ok sátu þeir 
þar tvær nætr veðrfastir, ok var því betri 
beini, sem þeir sátu lengr. En er þeir Ketill 
váru braut búnir, þá mælti hann: „Vér höf- 
um haft hér góðan beina, ok hefir þú, Þor- 
leifr, reynzt enn beæzti drengr, ok mun ek 
þvi launa þér, at niðr skal falla sök þin, 
ok vera vinr þinn heðan frá.“ Þorleifr svar- 
ar: „Mikils þykkir mér vert vinfengi þitt, 

en ekki þykkir mér undir, hvárt sökin fellr 
eða eigi; heit ek á þann félaga, er mik 
lætr eigi slikt varða.“ Skilja þeir síðan við 
svá buit, ok liðr svá fram til þingsins. Þat 
er sagt, at Brodd-Helgi fjölmenni mjök til 
þingsins ok hyggr sér til hreyfings. Ok er 
á leið þingit, spurði Brodd-Helgi Ketil, hvar 
komit var um mál Þorleifs ens kristna. En 
hann sagði honum et sanna. Helgi segir: 
s„Mjök hefir þú, Ketill, brugðizt mér um 
þetta mál, enda mun ok lokit vinfengi okkru.“ 
Ok fæst nú ekki fang á Þorleifi, ok er hann 
ór þessarri sögu. Þeir Brodd-Helgi ok Geit- 
ir hittust nú skjótt eftir þingit, ok taldi Helgi 
mjök á hendr Geiti, kveðst af honum þessa 
svívirðing hlotit hafa, nær sem hann gæti 
leiðrétt, ok tók þeira vinfengi heldr at mink- 
ast. 

6. Þat er sagt, at Halla Lýtingsdóttir tók 
eitt sinn til orða við Brodd-Helga ok mælti: 
„Samfarir okkrar hafa lengi góðar vent; 
en ek kenni mjök vanheilsu, ok mun þér 
verða skömm forvista at mér fyrir búi þinu.“ 
Helgi svarar: „Ek þykkjumst vel kvángaðr 
vera, ok ætla ek at una þessu, meðan okk- 
art líf vinnst.“ En þat var þá siðvenja í þær 
mundir at beiðast ór búi. — Kona hét Þor- 
gerðr, ok var kölluð silfra; hon var dóttir 
Þorvalds ens háva, ung at aldri, ok var hon: 

þá ekkja ok bjó í Fljótsdal, þar sem nú 
heitir á Þorgerðarstöðum, ok var at um- 
sýslu með henni bróðir hennar, er Kólfinnr 
hét. Þorgerðr bauð Brodd-Helga til sín við 
þriðja mann ok fór hann þangat. Tók hon 
við honum ágæta vel, setti hann í öndvegi 
ok sat hjá honum sjálf; varð þeim allhjal- 
drjúgt, ok áðr Helgi fór heim, er þat skjót- 
ast af at segja, at hann fastnaði sér Þor- 
gerði silfru. Er þá eigi frá Helga sagt, fyrr 
en hann kom heim til Hofs. Var hann þá 
spurðr at tíðendum. Hann segir, at kona 
var föstnuð manni. Halla spurði: „Er þat 
Þorgerðr silfra?“ segir hon, „eða hverjum er 
hon föstnuð?“ „Mér,“ kvað hann. „Þat þykk- 
ir mér eigi of brátt,“ segir hon. Litlu síðar 
kveðst Helgi mundu fara eftir Þorgerði, ok 
bað, hon skyldi þar vera á meðan, ok þat lét 
hon til leiðast, fór eigi fyrr en Þorgerðr kom. 
Spurðust nú þegar þessi tíðendi um heraðit, 
ok lagðist illr rómr á, þvi at Halla var vin- 
sæl af öllum mönnum. þeir bræðr sendu 
menn eftir Höllu ok fór hon með þeim, er 
Helgi var heim kominn, ok hafði með sér 
gripi sína. Helgi stóð úti í durum ok lét sem 
hann vissi eigi, at Halla færi í braut. Halla var 
varla á bak komin, áðr Geitir bróðir hennar 
kom þangat ríðandi. þá mælti sendimaðr, at 
þau skyldu riða fyrr, en Geitir sneri til mála- 

leitunar við Helga, ok svá gerðu þau. þá 
mælti Geitir við Helga, er þeir hittust, ok 
spurði, hvenær hann vildi greiða af höndum 
fé þat, er Halla ætti í hans garð. En Helgi 
svarar: „Gott þykkir mér,“ segir hann, „ef 
Halla unir eigi í Krossavik, þá er hon er 
heim komin; mun hon enn hverfa heim aftr 
hingat til Hofs.“ Geitir reið nú heim við svá 
búit, ok þótti hvárumtveggja eigi betr en 
áðr. En er Geitir kom eftir, spurði Halla, hvat 
þeir Helgi hefði við talazt; en hann sagði 
slíkt sem til bar. Hon segir: „Þú hefir verit 
helzt til bráðr í þessu máli, ok má vera, at 
Helga þykki sviftir í, ef þú firrir hann öllu 
saman, ok er fjárstaðr greiðr at Helga; mun 
eigi mitt fé þverra í hans garði, ef þat stendr 
með leigum.“ „Sé ek,“ kvað Geitir, „hversu 
þetta mál horfir; þykkir mér svá fremst allr- 
ar svivirðingar í leitat, ef þú riðr félaus ór 
hans garði.“ Nú leið af vetrinn, ok fór Geitir 
um várit til Hofs, at heimta út penninga 
Höllu í annat sinn, en Brodd-Helgi vildi eigi 
út gjalda. þá stefndi Geitir Brodd-Helga um 
fé Höllu til Sunnudalsþings, ok fjölmentu 
hvárirtveggja mjök til þingsins. Varð Helgi 
fjölmennari, en Geitir hafði mannval betra. 
En er at dómi skyldi ganga, þá varð Geitir 
ofrliði borinn, ok kom Brodd-Helgi málinu 
fram. Bauð Geitir málinu til alþingis, ok 

eyddi Brodd-Helgi þá enn málinu fyrir hon- 
um, ok helzt af liðveizlu Guðmundar ens 
tika, ok gerðist nú enn mesti óþokki með þeim 
Brodd-Helga ok Geiti. 

7. Maðr hét Þórðr, er bjó í Sunnudal á 
bæ þeim, er í Tungu heitir, þeim megin ár, 
er Hofs bær stendr. Hann var þingmaðr 
Helga. Þeir Þormóðr áttu skóg saman, ok 
skildi þá á um skógarhöggit ok svá beitingar, 
ok þóttist Þórðr mjök vanhaldinn fyrir Þor- 
móði. Fór hann á fund Brodd-Helga ok sagði 
honum ágang Þormóðar. Brodd-Helgi kvaðst 
eigi nenna at deila um fé hans, ok engan 
hlut mundu í eiga, nema hann handsalaði 
honum féit ok færi til Hofs með alt sitt. En 
hann kaus þetta ok seldi Brodd-Helga arf- 
sali. Einhvern dag kvaddi Brodd-Helgi Þórð 
at riða á afrétt ok sjá geldfé sitt, þat er 
þar var. Fóru þeir siðan ok kómu í afréttinn. 
þá mælti Brodd-Helgi: „Nú höfum vit sét 
vfir fénað þann, er þit Þormóðr hafið áttan.“ 
Siðan ferr Brodd-Helgi til ok safnar saman 
uxum þeim, er Þormóðr átti, höggr af þeim 
höfuðin ok lætr þar liggja, ferr heim síðan, 
sendir mann Þormóði ok biðr hann at láta 
forvitnast um yxn sin, ok svá var gert. Var 
slátrit heim fært. Eftir þat riðr Þormóðr í 
Krossavík ok segir Geiti til; bað, at hann rétti 
hluta sinn; en Geitir kvaðst eigi nenna at 

deila við Brodd-Helga. Þormóðr segir: „Illa 
er þér farit, er þú vilt eigi stoða mál vár.“ 
„Eigi stoða ek mál þin,“ segir Geitir, „en foer 
hingat uxaslátrit, ok mun ek kaupa, svá at 
þér sé skaðlaust.“ Þormóðr ferr heim þvilikr 
er hann kom þar, ok var nú Brodd-Helga 
sagt, at hann mundi hafa farit at segja Geiti 
til vandræða sinna. „þat vilda ek gjarna,“ 
segir Brodd-Helgi, „at hann þyrfti eigi oftar 
slíkra erenda at fara.“ Ok litlu siðar stefnir 
Brodd-Helgi til sin landsetum sinum ok kveðr 
þá til ferðar með sér, þar með húskarla ok 
gesti, ok fóru þeir í skóg þann, er þeir Þor- 
móðr áttu báðir saman; hjuggu upp allan. 
skóginn ok drógu hvert tré heim til Hofs. 
Ok er Þormóðr frétti þetta, hverr skaði hon- 
um var gerr, þá ferr hann í annat sinn á fund 
Geitis, ok sagði, hverr ójöfnuðr honum 
væri gerr.. þá svarar Geitir: „Miklu þykkir 
mér meiri várkunn á, at þér þykki þessi skað- 
inn verri, heldr en hinn, er fyrr var gerr, 
því at sá þótti mér litils verðr. Vil ek ok 
eigi veita þér móti Helga til þessarra mála, 
en þó mun ek leggja ráð til með þér. Finn 
þá frændr þina, sonu Refs ens rauða, Stein 
ok Hreiðar, ok bið þá fara með þér stefnu- 
för til Hofs; kom þú ok á Guðmundarstaði, 
ok bið Tjörfa fara með þér, ok verið eigi fleiri 
saman en átta. Þú skalt stefna Þórði um skóg- 

arhögg, ok stiltu svá til, at Brodd-Helgi sé 
eigi heima; eigi mun yðr ella duga.“ Þormóðr 
ferr við svá búit, ok hittir þá menn, er Geitir 
hefir til nefnda, ok hétu þeir allir förinni, 
ok ákveða, hvenær fara skyldi. Riðr Þor- 
móðr nú heim ok segir Geiti, hvar komit var. 
En svá er satt, sem mælt er, at „ferr orð, 
ef um munn liðr,“ ok kemr þetta til eyrna 
Brodd-Helga, ok ferr hann eigi, sem ætla! 
var. Þann morgin, er þeira var þangat ván, þá 
mælti Brodd-Helgi við húskarla sina, at þeir 
skyldi hvergi fara frá húsum um daginn. 
„Skuluð þér,“ sagði hann, „höggva yðr sviga 
stóra ór viði ok stafi marga; er manna 
hingat ván í dag, ok skuluð þér þá neyta 
stafanna ok keyra hrossin undir þeim, ok 
reka svá ór túni alt saman.“ Nú fara þeir 
Þormóðr heiman sem ætlat var ok koma til 
Hofs. Sjá þeir ekki manna úti ok ríða þegs- 
ar á hlaðit, ok nefnir Pormóðr sér vátta 
ok stefnir Þórði um skógarhögg. Helgi var 
inni ok heyrir stefnuna; hleypr út síðan ok 
leggr í gegnum Þormóð með spjóti ok mælti: 
„Rekum í braut þessi vanmenni ok látum 
þá hafa hingat erendi átt til Hofs í dag“ 
Nú hlaupa út húskarlarnir ok berja hross 
in undir þeim, ok hörfar nú alt saman ofan 
fyrir hlaðit, ok urðu þau málalok, en eigi 
betri, at menn Geitis kómust undan með ill- 

an leik, bæði sárir ok barðir, en sumir fellu 
þar dauðir. Þat höfðu menn fyrir satt, at 
Brodd-Helgi mundi orðit hafa banamaðr 
þeira, er dauðir váru. Lét hann bera líkin 
i tóft eina ok bera ofan á hrís. Menn Geitis 
undu stórilla sínum hlut, ok ekki þó öðru 
verr en þvi, at þeir náðu eigi at jarða frændr 
sina ok ástmenn. Kómu þeir oft á tal um 
þetta mál við Geiti, en hann bað þá biða 
um stund ok sagði: „Pat er mælt, at liðar 
verðr sá at leita, er litit sax hefir, ok mun 
oss svá fara við Brodd-Helga.“ 

8. En er á leið, sendir Geitir orð þing- 
mönnum sinum. Fara þeir siðan ór Krossa- 
vik ok stefndu leið til Hofs. Geitir mælti: 
„Vér höfum eigi lið þetta svá leynilega 
saman dregit, at eigi muni Brodd-Helgi spurt 
hafa, ok get ek, at þar muni fjölmenni vera 
fyrir. Vér skulum riða í tún ok stiga af baki, 
en binda hesta vára ok leggja af oss skikkyj- 
ur ok ganga siðan heim snúðigt; en ek get. 
at þá komi þeir Brodd-Helgi í móti oss, en 
eigi munu þeir bera vápn á menn vára. Skul- 
um vér þat mest varast at sæta áverkum 
við engan mann fyrri, ok þæfizt svá við. 
Nú skulu þeir fara af liði váru Egilssynir 
ok Tjörfi enn mikli með þeim upp þessum 
megin um Guðmundarstaði ok svá í skóg- 
ana bak Hofi, ok skulu þeir hafa kollaupa 

„. 

stóra ok tóma á hestunum; ok farið,“ segir 
hann, „þegar er þér komið at túngarðin- 
um, heim til húsa leynilega, takið likam- 
ana ok látið í laupana, ok farið svá aftr 
sömu leið til móts við mik.“ Nú skiljast þeir 
ok fara hvárirtveggja eftir fyrirsögn Geitis; 
ok er þeir Geitir kómu mjök at bænum, stiga 
þeir af baki ok fara at öllu tómlega. Helgi 
var mjök fjölmennr fyrir, ok réðst þegar á 
móti þeim Geiti. Verða þar kvaðningar rneð 
engri blíðu. Spurði Brodd-Helgi, hvert þeir 
Geitir ætluðu at fara; en hann kvaðst litlu 
mundu nú við auka, ok lézt þat ætla, at öil- 
um mundi þykkja auðsýnt erendit. „Munur 
vér. ok eigi ófrið bjóða at sinni,“ kvað hann, 
„þó at til þess sé ærin sök, ok viljum vér 
enn framar leita ens sama sem fyrr, áðr en 
vér ráðum frá at öllu.“ Þeir þæfast nú þann- 
ið við um daginn ok reiðir þröngina ýmsa 
vega eftir vellinum. Þá tekr maðr til 
orða ór flokki Helga: „Menn fara þar ok 
eigi allfáir ok með klyfjahross.“ Annar 
svarar: „Eigi eru þat siðr kolamenn ok fara 
ór skógi, ok eru laupar á hrossunum; sá 
ek þá í dag, er þeir fóru í skóginn.“ Nú 
fellr svá niðr þeira hjal. þá mælti Geitir: 
„Nú mun enn fara sem oftar, at vér mun- 
um ór bera enn lægra hlut, þvi at vér nám 
eigi at flytja í brott lík frænda várra.“ „Hvi 

lætr þú þannig?“ kvað Brodd-Helgi. „pat 
er enn líklegra, at enn lægri verði at lúta: 
þó er þat vænst til, at hvárigir taki nú óvirð- 
ing af öðrum á þessum fundi, ok viljum 
vér nú slita þessarri þæfð um sinn, ef yðr 
sýnist; en eigi viljum vér kvámu yðra nær 
húsum, en nú eruð þér komnir.“ Eftir þetta 
slitu þeir þröngdinni, ok fóru þeir Geitir til 
hesta sinna, en þeir Brodd-Helgi váru eftir 
á vellinum. Þeir Geitir kómu til móts við þá 
Egils sonu, stigu þegar af baki ok stallra við. 
En þeir Brodd-Helgi stóðu uppi á hlaðinu at 
Hofi ok sá, at þeir Geitir dvöldust. Þá tók 
Brodd-Helgi til orða: „Eftir koma ósvinn- 
um manni ráð í hug; vér höfum verit í all- 
an dag í þröng þessarri, ok sé ek nú eft- 
ir, at kappar Geitis váru hér engir, ok munu 
þeir hafa borit brott líkin í kollaupunum, 
ok er þat ávalt, at Geitir er vár vitrastr, þótt 
hann verði jafnan ofriki borinn.“ Ekki varð 
eftirmál um vig Þormóðar ok í engu mál 
fekk Geitir jöfnuð af Helga. Þorkell fór ut- 
an, sonr Geitis, ok var jafnan landa í mall- 
um, þegar er hann hafði aldr til þess, ok 
varð hann litt við riðinn um mái þeira Brodd- 
Helga ok Geitis föður sins. Vanmáttr Höllu 
Lýtingsdóttur í Krossavik gerðist mikill ok 
hættligr. | 
9. Þat er sagt, at Geitir fór heiman í 

Fljótsdalsherað til Eyvindarár á kynnisleið, 
"ok var í braut meir en viku. Ok er hann 
var heiman farinn, þá sendi Halla mann eft- 
ir Brodd-Helga ok bað, at hann skyldi hitta 
hana. Hann fór þegar í Krossavík. Halla 
kvaddi hann, en hann tók vel kveðju henn- 
ar. Hon bað, at hann skyldi sjá meinit, er 
hon hafði, en hann gerði svá, ok kvaðst 
honum þungt hugr um segja. Hann hleyp- 
ir út vatni miklu ór sullinum, ok varð hon 
mjök máttlítil eftir þetta. Hon bað hann 
þar vera um náttina, en hann vildi þat eigi. 
Var þat bæði, at hon var máttlitil, enda var 
hon angrsöm ok mælti við hann: „Eigi þarf 
nú at biðja þik lengr hérvistar; þú munt nú 
lauss þykkjast ok lokit hafa verkum, en þess 
get ek, at fæstir munu lúka svá við konur 
sínar sem þú nú við mik.“ Brodd-Helgi fór 
heim aftr til Hofs ok undi illa við sinn hlut. 
Lifði Halla Ltla stund síðan ok var hon 
önduð, er Geitir kom heim. Var honum sagt 
alt, svá sem farit hafði. Ok er nú kyrt um 
hríð. 

10. Eftir þetta óx mikil óþykkja með 
þeim Brodd-Helga ok Geiti. Eitthvert suin- 
ar var þat, at Brodd-Helga varð aflafátt á 
alþingi, ok bað hann Guðmund ríka liðs; 
en hann kvaðst eigi nenna at veita honum 
lið á hverjum fundi ok óvinsæla sik svá við 

aðra höfðingja, en taka af honum engi 
sæði í mót. Skildu þeir svá fyrir um þetta 
mál, at Guðmundr hét honum liði, en Brodd- 
Helgi skyldi gefa Guðmundi hálft hundrað 
silfrs. Ok er dómum var lokit, höfðu Brodd- 
Helga málin vel gengit. þá mættust þeir 
Guðmundr við búðir ok heimti Guðmundr 
féit at Helga; en Brodd-Helgi kvaðst ekki 
eiga at gjalda honum, ok kvaðst eigi sjá, at 
hann þyrfti fé at gefa í milli vinfengis þeira. 
Guðmundr svarar: „llla er þér farit,“ segir 
hann, „þarft annarra ávalt, en geldr eigi 
þat, er þú ert heitbundinn; en vinfengi þitt 
þykki mér litilsvert; mun ek eigi oftar heimta 
þetta fé, enda verða þér aldri at liði siðan.“ 
Skildu þeir við svá búit, ok er nú lokit vin- 
fengi þeira. Geitir spyrr þetta; ferr til fund- 
ar við Guðmund rika ok býðr honum at taka 
Íé til vinfengis. Guðmundr læzt eigi vilja fé 
hans ok kvað sér litit um vera at veita þeim 
mönnum lið, er ávalt vildu enn lægra hlut 
ór hverju máli bera. Fara menn nú heim 
af þinginu ok er alt kyrt um hrið. 

11. þat var sagt, at skip kom út í Vápna- 
firði, ok var á þvi skipi Þórarinn Egilsson, 
er þá var kallaðr vænstr maðr í förum ok. 
gervilegastr. Brodd-Helgi reið til skips ok 
bauð heim Þórarni til vistar með sér, ok þeim 
mönnum með honum, sem hann vildi. En 

hann kvaðst þat þiggja mundu. Fór Brodd- 
Helgi heim ok sagði þangat ván Þórarins 
stýrimanns til vistar. Geitir reið ok til skips, 
hitti Þórarin ok spyrr, ef hann ætlar til Hofs. 
Hann kvað þetta rætt, en ráðit eigi. Geitir 
kvað honum heldr ráðlegra at fara í Krossa- 
vík, — „því at fám ætla ek minum mönn- 
um vel gefast at þiggja vist hjá Helga.“ Þat 
réðst ór, at Þórarinn foeri í Krossavík. Brodd- 
Helgi spyrr þetta, ok riðr þegar til skips með 
' söðlaða hesta ok ætlar at hafa Þórarin heim 
með sér. Þórarinn segir, at þá var annat 
ráðit. „Pat vil ek sýna,“ segir Brodd-Helgi, 
„at ek hefi þér eigi með flærð heim boðit, 
því at ek vil vera vandalauss af, þótt þú 
farir heim þangat.“ Annan dag eftir reið 
Brodd-Helgi til skips ok gaf Þórarni stóð- 
hross fimm saman til vinfengis, ok váru þau 
öll fifilbleik. Geitir ferr nú eftir Þórarni ok 
spyrr, hvárt hann hefir þegit stóðhrossin at 
Brodd-Helga. En hann kvað þat satt vera. 
„Þat ræð ek þér,“ segir Geitir, „at þú skilir 
aftr stóðhrossunum.“ Hann gerði svá, ok tók 
Brodd-Helgi við þeim aftr. Þórarinn var meö 
Geiti um vetrinn ok fór utan um sumarit 
eftir, ok er hann kom út, þá hafði Geitir 
flutt bústað sinn ok bjó þar, er heitir í Fagra- 
dal. Þórarinn fór á Egilsstaði til vistar. Þeir 
bera ráð saman, þingmenn Geitis, ok þóti- 

ust eigi lengr þola mega ójöfnuð Brodd- 
Helga. Fara nú til fundar við Geiti ok er 
Þórarinn fyrir þingmönnum. Hann mælti þá: 
„Hversu lengi skal svá mega fram fara.“ 
segir hann, „til þess er yfir lýkr með öllu 
um ágang Brodd-Helga? Nú gengr margt 
manna undan þér ok laðast allir til Brodd- 
Helga, ok virðum vér þér þrekleysi eitt til 
ganga, er þú hlifist við Brodd-Helga. þú ert 
ykkar eigi ósnarari, ok eigi hefir þú með þér 
minni garpa, en hann hefir með sér. Eru 
nú tveir kostir til af várri hendi: at þú farir 
heim í Krossavík með bú þitt, ok flyzt það- 
an aldri siðan, en ger í mót Brodd-Helga, 
ef hann gerir þér nökkurn ósóma heðan í 
frá; ella munum vér selja bústaði vára ok 
ráðast í brott, sumir af landi, en sumir af 
heraði.“ 

12. Geitir gerir nú heiman ferð sina ok 
ferr norðr í Skörð til Ófeigs Járngerðarson- 
ar. Guðmundr enn riki hitti Geiti, ok sátu 
þeir á tali allan dag. Skilja þeir síðan, ok 
gistir Geitir at Mývatni at bæ Ölvés ens 
spaka. Spurði hann at Brodd-Helga vand- 
lega, en Geitir lét vel yfir honum ok kvað 
hann vera stórmenni mikit, óvæginn ok 
ódælan, ok þó góðan dreng at mörgu lagi. 
„Er hann eigi ójafnaðarmaðr mikili?“ seg- 
ir Ölvér. Geitir svarar: „þat er helzt á mér 

orðit um ójafnað Helga, at hann ann mér 
eigi at hafa himininn jafnan yfir höfði mér, 
sem hann hefir sjálfr.“ Ölvér segir: „Skal 
honum þá alt þola?“ sagði hann. „Svá hetir 
enn verit hér til,“ segir Geitir. Nú hættu þeir 
þessu tali, ok ferr Geitir heim, ok er alt 
kyrt um vetrinn. 

13. Um várit eftir færir Geitir bústað sinn 
i Krossavík ok hafði mjök mannmargt. Hall- 
æri var mikit. En er dró at þingi, þá hitt- 
ust þeir Brodd-Helgi ok Geitir, ok spurði 
Helgi, hversu fjölmennr hann mundi riða ti: 
þings. „Hví skal nú fjölmenna?“ segir hann, 
„þar ek á ekki um at vera; ek mun riða til 
öndverðs þings ok riða við fá menn.“ „Vit 
munum hittast, þá er ek ferr,“ kvað Helgi, 
„ok riða báðir saman, því at ek mun ok með 
fá menn riða.“ „Vel mun þat vera mega,“ 
kvað Geitir. Bjarni sonr Brodd-Helga riðr 
heiman á öndvert þing með þingmönnum 
þeira Helga, en Lýtingr beið föður sins, þvi 
at hann unni honum miklu meira. Greitir 
hefir nú njósn af för Brodd-Helga. Brodd- 
Helgi riðr heiman, er hann var búinn, ok með 
honum Lyýtingr sonr hans, ok Þorgils skinni, 
fóstri Lýtings, Eyjólfr feiti, Kollr austmaðr, 
Þorgerðr silfra ok dóttir þeira Brodd-Helga, 
er Hallbera hét. Geitir riðr ok heiman, ok með 
honum þeir Egilssynir: Þórarinn, Hallbjörn, 

Pröstr, Tjörfi enn mikli ok sjau menn aðr- 
ir. — þat segja sumir menn, at Brodd-Helgi 
ætti fóstru framvísa. Var hann vanr at finna 
hana jafnan áðr hann fór heiman, ok svá 
gerði hann enn. Ok er hann kom til henn- 
ar, sat hon ok sá í gaupnir sér ok grét. Helsi 
spyrr, hví hon gréti, eða hvi henni væri svá 
skapþungt. Hon kveðst gráta drauma sira, 
en hann spurði hana, hvat helzt hana 
dreymdi. „Þat dreymdi mik,“ segir hon, „at 
mér þótti hér upp risa at Hofi uxi einn, 
bleikr at lit, mikill ok skrautlegr, ok bar 
hann hátt hornin ok gekk á sandinn fram 
hjá Sunnudalsmynni. Enn sá ek fara naut 
utar eftir heraðinu, stór ok eigi allfá,“ seg- 
ir hon, „ok gekk þar fyrir uxi rauðflekk- 
óttr, eigi mikill né fagr, en allsterklegr var 
hann. Nautin stönguðu uxann til bana, enn 
mikla. þá reis hér upp at Hofi rauðr uxi, 
ok var beinalitr á hornum; hann var allra 
nauta skrautlegastr. Sá stangaði rauðflekl- 
ótta uxann til bana. Þá reis upp í Krossa- * 
vik þjórr nökkurr, ok var sænautalitr á hon- 
um. Hann fór beljandi um alt heraðit ck 
heiðarnar ok leitaði ávalt ens rauða uxans; 
enda vaknaða ek þá,“ segir hon. „Pat muntu 
ætla,“ segir Brodd-Helgi, „at ek muna eiga 
enn bleika uxann, en Geitir enn rauðflekk- 
ótta, ok muni hann verða mér at bana.“ 

„Þat ætla ek vist,“ segir hon. „Pat muntu 
ætla,“ segir hann, „at Lýtingr muni sá rauði 
uxinn ok muni hefna min.“ „Nei,“ segir 
hon; „Bjarni mun hefna þín.“ „Þá veiztu 
ekki til,“ segir hann, ok hljóp þá út reiðr!) 


æ 
% á k 


. er feþurfi er .. kat .. en Porkell.... 
at .. uanda (?) sinum | (sidan) var mali 
lokit at Biarni skylldi gera suo micit f|e; 
Boðið se |vtan Ill vetr sa um bu| | ... ndr 
Eyiolfs?) synir voro allir ... ok voro í fystu 

eigin ... (TJiaurfi hinn micli sklylldi 
sitia í bui sinu þau misseri en vera í brotiv 
m ... allt (?) sitt .. s. dag ok | þar alldri 
eiga heradsvært. Sidan fara þeir til alþingis 

. satt ... gerir hann firi vig Bro|ddhelea 
Cc. silfrs ok þria tigi vm fram. G(eitir) 
spurdi Gvdmund ef .. hallda (?) satt þessa 


1) Hér er eyða í öll pappírshandnit, sbr. formálann. 
Vantar alveg sem svarar einni síðu í skinnb.; hefir þar 
verið sagt frá vígi Brodd-Helga. En á skinnblaði einu í 
Árna-safni er síðari helmingr eyðunnar á fremri síðu 
blaðsins og hafa afntarar á 17. öld eigi getað lesið 
síðuna og því alveg hlaupið yfir hana. En þeir Guð- 
brandr Vigfússon og Finnr Jónsson hafa lesið mest- 
alla síðuna. Er hún hér prentuð stafrétt eftir útgáfu 
J. J. (Sjá formála.) 

2) Rétt: Egils. 

vid | hann. fara þeir sidan heim af þingi ok 
er nu allt kyrt. Biarni byr at Hofi 
Þorgerdi silfru stiuplmodr sinni ok vpp 
syskin Biarni ok baurn Porgerdar. þeir finn- 
azt opt fren(dr| .. þegar taca (?) þat er 
| eptir (?) var en þrir tigir stodv eptir bavd 
G(eitir) þat ... unz (?) heimti B(iarni) 
- fard (avjgum . ok hefir Tiaurfui enn 
micli logat landi sinu ok allt lid hans ok . 
fenadr þenna þuattdags | morgin . hestr 
" Tiaurfua var heptr hia gardi ok ætladi hann 
at fara ... sidar ok Ridla laus. Í þetta mund 
kom smalamadr inn at Hofi ok spurdi 
B(iarni) huat hann s(egi| tidenda (en hann 
svarar?) | nú leysiz uarningr Tiauria. 
Biaurn (!) *) stendr upp ok tekr skiaulld sinn 
ok spiot ok stigr | á bak smalahestinum ok 
kemr a Gudmundarstadi . Tiaurfi uar farinn 
at sækja hest sinn ok sier | hann nú faur 
B(iarna) ok snyr hann þegar heim huatliga. 
sa verdr misfari þeira at {þa kemr?| Tiaurfi 
i | tumit at Bíiarni) kemr at tungard- 
inum . hann strykr eptir honum ok rexr 
igegnum hann spiotit ok Reid | heim eptir 
þetta ok s(egir) Þorgerdi vig Tiaurfa . hon 
s(egir) betra er þat enn ecki. Gl{eitir) spyrr 
vig Tiaurfa ok | lætr iarda hann ok gaf ecki 
Birni(!)?) skulld fyri þetta . þeir voro at 
1) Rétt: Biarni. 2) Rétt: Biarna. 

veizlum badir saman ok var Bí(iarni) at ; 
heimbodum í Krossavik ok voro þar Bad 
hans aull er G(eitir) var . Nu f(or?) sua 
fram lengi at allt var kyrt vm hrid. | Biarni 
kuangadizt ok feck konu þeirar er Rann- 
veig het ok var d(ottir) Þorgeirs | Eireks- 
s(onar) or Guddaulvm. hana hafdi att Aug- 
mundr .... s(on) ok var þeira s(on) ... ja 
hinn | prudi . Rannveig var væn kona ok ul! 
at sier ok hefir hon (bvs forrad?) .... 
st. at Bliarni) Uar ath bodi í Krossauik ok 
satv menn vid ellda .. enn þeir frændr B(iarni) 
ok G(eitir) ...... | navckurt í einni sæng 
bader . biorþili var a milli ok voro glvgar 
tveir a . G(eitir) leit vt vm glvgginn . B(iarni) 
spurdi hvat hann sæi . Gíeitir) s(egir) 
kynnligt er þat er firi mic bar . mer synd- 
izt sem klædi væri ravtt at lit . ok er | rodi 
sua micill af klædinv at mer þickir bregda 
vm allt elldhusit . ecki se ek ... s(egir) 
B(iarni) ok mvn þat | vera(?) ölod(?) }j 
avgvm þer(?) eda sva sakir ellz . vera ma 
þat s(egir) G(eitir) . nu gengv þeir (?) inn 
eptir þat ok var ... | menn(?) fara heim 
sidan ok er nú enn kyrt allt navckura hrid. 
Þat var vandi } heradi at menn haufdu san 
| kuomu j aundverdan einmanad a bæ þeim er 
a Þorbrandzstavdum heitir . skylldu ....... 
| mæla þeim malum aullum er þa þotti naud- 

syn til ok skylldi .... þeir ... | .. vm. 
Geitir var madr skilrikr ok attu margir menn 
vid hann mál þar ...... | ok var drifa uti 
micil ok spurdi B(iarni) hvat hann skylldi 
firi ser hafa . Þorgerdr ... saman(?) | ok 
selr j haund B(iarna) . hann tekr vid ok 
rekr j svndr ok uar hon blodi drifin .. 
(la)|ust til hennar ok mælti sel þv allra 
kvenna avrm(ust| .. ok var ..... | gengr 
wt skyndiliga . hon s(egir) eigi þarftu at 
(spyria þess?) firi þvi at .... at (sa er?) 
-. | nna haft(?) er. ecki var min harmr(?) 
enn þin ok eigi... sa huoru..... |... auns- 
an(?) gaum at ordum hennar . hann hefir 
3 hendi ser avxi litla .... hann kemr til 
fundarins | ok var þar fiaulmenni . G(eitir) 
sat a hurd ... vid tvngardin sialfan ..... 
| B(iarni) tekr q(uediu) manna ok helldr 
faliga . sva li(Zzt) mer a þig s(egir) G(eit- 
ir) sem munt hafa (ætlat?|} ... firi þer adr 
þv fort heiman || at þér mun í skap hafa 
runnit vit oss, ok vildim vér þat þó eigi.“ 
Bjarni var fámáligr mjök. Kolfinnr fór heim- 
an með Bjarna. Hann tók til orða illu heilli 
ok mælti ok sá í himininn upp: „Nú er 
margháttat um veðrin ok svá þykki mér 
nökkut éllegt vera ok eigi all-ókalt, en nú 
þykki mér þvilikt gera sem þeyja muni.“ 
Bjarni segir: „Þá mun ávalt þeyja, ef þetta 

verðr at þey.“ Bjarni stóð þá upp ok mælti: 
„Dofinn er mér fótr minn.“ „Ligg þú þá 
kyrr,“ segir Geitir. Bjarni hjó þá í höfuð 
Geiti ok fekk hann þegar bana. Ok jafn- 
skjótt sem hann hafði höggvit Geiti, iðr- 
aðist hann ok settist undir höfuð Geiti, cl: 
andaðist hann í knjám Bjarna. Geitir var 
nú jarðaðr siðan. Eftir þetta fara menn 
braut ok var þar ekki mælt eftir slíku at 
sinni. | 

14. þetta verk mæltist illa fyrir ok þótti 
ómannlegt orðit. Ok er hann kom heim, 
rak hann braut Þorgerði silfru ok mælti, at 
hon skyldi aldri koma í augsýn sina. ÞPor- 
kell Geitisson var eigi á Íslandi, er faðir 
hans var veginn, en Blængr varðveitti bú 
i Krossavík með umsjá Egilssona, er þá váru 
mágar Þorkels Geitissonar. Um várit tóku 
bændr af þingit ok vildu eigi hafa ok þótti 
óvænt í millum at ganga þeira manna, er 
í slíkum stórmálum áttu hlut. þat er sagt, 
at Bjarni setti til mann, er Birningr 
hét, at hafa njósn af, ef nökkurs ófriðar 
væri ván, ok gera Bjarna varan við, svá at 
eigi mætti honum á óvart koma. Þorvarðr 
hét maðr; hann var vinsæll ok var þá kall- 
at, at hann væri beztr læknir þar í heraði. 
Hann bjó á Sireksstöðum. Nú kemr Þorkell 
Geitisson út ok ferr hann þegar til bús sins 

til Krossavikr ok lætr sem hann eigi ekki 
um at vera. Þá sendir Bjarni menn á fund 
Þorkels, þá er beggja þeira vinir váru, at 
bjóða Þorkatli sætt ok sæmd ok sjálfdæmi. 
En er þeir báru sin erendi upp fyrir Þorkeli, lét 
hann sem hann heyrði eigi ok eigi brá hann 
tali sínu, þvi er hann hafði áðr. Nú fara 
sendimenn aftr at segja Bjarna svá búit. Svá 
virðu menn, at Þorkell myndi til hefnda 
hyggja. Bjarni var vanr hvert haust at fara 
á fjall, sem faðir hans hafði gert, ok treyst- 
ist þá engi öðrum rangt at gera. Þorvarðr 
læknir varð varr, at Þorkell bjóst til fjall- 
göngu, ok valdi menn með sér til brautar- 
gengis.  Þorvarðr gerði Bjarna varan við. 
Bjarni settist afir ok fær aðra menn í stað 
sinn. Nú gengu menn á fjallit. Fundr þeira 
Bjarna varð eigi, sem Þorkell hafði ætlat, ok 
sátu þeir um kyrt um vetrinn. 

15. Þat er nú þessu næst frá at segja, at 
Þorkell Geitisson sendir mann heiman um 
dag ór Krossavík ok til Egilsstaða at hitta 
Þórarin. Sá maðr hét Kollr, er sendr va. 
Þat var erendi Kolls at vita, hversu fjölment 
væri at Hofi. Ok er hann kom á Egilsstaði, 
hitti hann Þórarin úti ok sagði honum sin 
erendi. Þórarinn mælti: „Eigi mun þér gest- 
beinlega þykkja boðit; far þú heim sem tið- 
ast, ok lát eigi verða við vart, en ek mun 

varr verða þess er Þorkell vill forvitnast,“ 
ok kvaðst honum þat segja mundu. Nú snýr 
Kollr heim á leið, ok varð honum sið farit; 
en á þessum sama aftni varð sá atburðr, at 
maðr braut fót sinn á næsta bo frá Sireks- 
stöðum, ok var farit eftir Þorvarði lækni, 
ok kom hann at binda fótinn. Honum var 
boðit þar at vera, en hann vildi heim riða 
um náttina, ok hitti Koll á leið ok kvödd- 
ust þeir ok spurðust tíðenda, ok spyrr Þor- 
varðr, hvaðan Kollr væri at kominn; en 
Kollr spyrr móti, hví hann fari um nætr. 
Þorvarðr segir þat engu sæta, — „seg mér 
nú þitt erendi, Kollr,“ segir Þorvarðr. „El 
fór upp í herað at leita sauða ok fann ek 
eigi,“ segir hann. Skiljast, ok ferr Kollr 
heim um náttina. Þorvarðr fór ok heim um 
náttina ok um morguninn eftir tók hann hest 
sinn ok reið upp til Hofs ok var þar við 
honum vel tekit, ok var spurðr at tiðend- 
um, en hann sagði, at maðr braut fót sinn. 
Hann heimtir Bjarna á tal ok segir, at hann 
hitti Koll, ok hann mundi kominn frá Egils- 
stöðum ok sagðist vist vita, at hann sagði 
honum ekki orð satt um sina ferð. „Sé ek 
nú,“ kvað Bjarni, „at þú vilt, at ekki gerist 
þat út í heraði, at ek vita eigi, ok haf þú 
mikla þökk fyrir. Nú far þú heim ok kom 

á boæ þann, er heitir at Fáskrúðsbakka j 
miðju heraðinu. Þar eru Þorkels menn fyr- 
ir; ok ef at verðr spurt, hversu fjölment 
hér er, þá seg, at hér kómu í morgin nökk- 
urir várir menn, ok váru hross heim rek- 
in ok eigi allfá, en þú vissir eigi, hvat þau 
skyldi.“ Þorvarðr ferr nú, ok kemr á Bakka, 
ok var hann spurðr, hversu fjölment væri 
at Hofi, en hann segir slikt, sem honum 
var sagt, ok ferr hann heim siðan. En þeg- 
ar er hann var í braut, sendu þeir menn 
til Egilsstaða ok sögðu, at seta mikil væri 
at Hofi. Siðan sendi Þórarinn Þorkeli Geitis- 
syni orð, at eigi mundi at svá búnu auðsótt 
til Hofs, ok líðr nú enn svá vetrinn. 

16. Um várit eftir átti Bjarni ferð út á 
strönd, ok varð hann at fara et efra um 
heiðina, þvi at vatn gengr fram um vikrn- 
ar. Sel váru á heiðinni ok riðr Bjarni hjá 
selinu við þriðja mann, ok finnr eigi fyrr, 
en þar er Þorkell Geitisson fyrir honum 
með níunda mann, ok hafði hann haft njósn- 
ir af um ferðir Bjarna. Fyrir selinu stóð fjal- 
högg mikit ok þríifætt. „Nú skulum vér taka 
fjalhöggit,“ kvað Bjarni, „ok færa þat í kápu 
mína, ok setja þat í söðul minn ok ríða 
á tvær hendr ok styðja þat á baki ok riða 
á þat leiti, er næst er selinu, en ek mun 
ganga inn í selit. En ef þeir ríða eftir yðr 

ok um fram selit, þá mun ek ganga í skóg- 
inn ok forða mér. En ef þeir víkja hingat 
at selinu, þá mun ek verjast eftir því, sem 
minn er drengskapr til.“ Nú gera þeir eftir 
því, sem hann hafði fyrir sagt. Þorkell var 
maðr eigi skygn, en þó var hann vitr ok 
slöggþekkinn, ok er saman dró með þeim, 
þá spurði Þorkell, ef þeir sæi vist, at þrir 
riði menninir fram frá selinu, — „því at ráð 
er þat,“ segir hann, „at ganga inn í selit ok 
þá í skóginn, ef oss berr um fram.“ En 
þeir kváðust vist sjá, at þrir fóru menninir 
fram. „Sá ek,“ kvað Þorkell, „at þrir váru 
hestarnir, en grunr er mér á, hvárt menn 
væri á baki þeim öllum.“ „At heldr váru menn 
á baki þeim öllum,“ kváðu þeir, „at sá var 
maðrinn mestr á baki, er í miðit reið.“ „Þessu 
munum vér hlíta,“ segir Þorkell, „sem yðr 
hefir sýnzt, en þat hygg ek, at þat muni 
misráðit, at eigi er kannat selit.“ Ríða þeir 
Þorkell nú eftir þeim, ok er þeir eru mjök 
eftir komnir, þá láta þeir förunautar Bjarna 
falla ofan fjalhöggit ok riða undan siðan. 
En Bjarni hefir sik síðan í skóginn ok er 
nú hólpinn fyrir Þorkeli. Þorkell hverfr nú 
aftr ok kemst heim; unir hann illa við sinn 
hlut. Förunautar Bjarna vitja hans, þegar er 
þeim þykkir honum óhætt vera; fara svá leið- 

ar sinnar ok berr nú enn í sundr með þeim 
Bjarna ok Þorkeli at sinni. 

17. Litlu síðar sendir Þorkell Geitisson 
menn í Fljótsdalsherað eftir frændum sin- 
um, Helga ok Grími Droplaugarsonum, at 
þeir skyldi koma í Krossavík, Þeir fara þeg- 
ar með sendimönnum Þorkels, ok er þeir 
koma í Krossavík var við þeim tekit vel 
ok spurði Helgi, hvat at skyldi hafast, er 
hann hefði þeim orð sent. „Fyrir skömmu 
fór ek þá för,“ segir Þorkell, „er ek uni illa 
við svá búit. Gerða ek mik beran í þvi, at 
ek vilda Bjarna feigan, ok kom ek engu fram. 
Nú vilda ek brátt fara til Hofs,“ segir Þor- 
kell, „ok veita Bjarna heimsókn, ok sækja 
hann með eldi, ef vér getum eigi með vápn- 
um.“ Helgi lét vel yfir þessarri fyrirætlan, 
ok sofa þeir nú af um náttina fyrst. Þor- 
kell var litt heill jafnan ok tók oft bráða- 
sótt. Helgi vaknar þegar í elding ok klædd- 
ist; gengr síðan til lokrekkju Þorkels ok 
mælti: „Mál er upp at standa, ef nú er slíkt 
í hug sem Í gær, því at sjaldan vegr sol- 
andi maðr sigr.“ Þorkell svarar: „Litla at- 
höfn mun ek drýgja daglangt fyrir sakir 
vanheilsu minnar.“ Helgi bauðst til ferðar 
þessarrar, ok gera slikt, sem áðr var ætlat. 
Þorkell svarar: „Eigi þykki mér þat ann- 
arra manna en mín, at vera foringi þessarr- 

ar ferðar.“ þá tók Helgi at styttast ok mælti: 
„Eigi þarftu mér orð oftar at senda, ef þú 
skræfist nú, þar er ek em hér kominn til 
liðs við þik, enda viltu eigi heldr, at aðrir 
fari.“ Skiljast þeir nú síðan með styttingi. 
Fara þeir bræðr heim, ok er nú kyrt um 
hríð. Fundust þeir Þorkell ok Bjarni eigi í 
þessu sinni. 

18. Um várit eftir fara þeir höfðingjarn- 
ir til várþingis í Fljótsdalsherað, Bjarni 
Brodd-Helgason ok Þorkell Geitisson. Með 
Þorkeli var Blængr ok þeir Egilssynir, Þór- 
arinn, Hallbjörn ok Þröstr, ok Eyjólfr, er 
bjó á Viðivöllum. Váru þeir Þorkell fimtán 
saman. Fóru þeir til Eyvindarár til Gró, ok 
annaðist hon þat, er þeir þurftu. En með 
Bjarna váru í för Þorvarðr læknir af Sireks- 
stöðum, Brúni af Þorbrandsstöðum, Eilifr 
Torfason af Torfastöðum, bræðr tveir af 
Búastöðum, Bergr ok Brandr, synir Gliru- 
Halla, Skíði fóstri Bjarna ok Haukr Lofts- 
son, ok váru þeir átján saman. þau Helgi 
Ásbjarnarson ok Þórdis Brodd-Helgadóttir 
tóku vel við þeim, er þeir kómu til Mjóva- 
ness. Ok er þinginu var lokit, varð Þorkell 
fyrr á braut búinn, ok þótti Bjarna þat vel. 
En er hann var búinn til heimferðar, þá gaf 
Þórdís todda, systir hans, honum men gott 
ok kvaðst eigi laun vilja fyrir hafa; bjó hon 

svá um, at þat var fest um háls honum ramm- 
lega. Þorkell ferr nú með sinu föruneyti um 
heiðina; kómu þeir sið ofan í Böðvarsdal. 
Tóku þeir sér þar gisting hjá bónda þeim, 
er Kári hét; hann var þingmaðr Þorkels. En 
er þeir gengu at sofa, þá bauð Þorkell Kára 
um, at hann skyldi vörð halda, ef menn nökk- 
urir kæmi af heiðinni, ok gera hann þegar 
varan við. Bjarni fór tómlega um heiðina 
ok þótti vel, at Þorkell gerði feril um heið- 
ina, fyrir þvi, at færð var ill. Hann kom til 
konu þeirar um náttina, er Freygerðr hét. 
Fóru þeir siðan um heiðina, ok kómu 
snimma morgins ofan í Böðvarsdal hjá bæ 
Kára. Ok er þeir sáu, at spor þeira Þorkels 
lágu til bæjar, þá mælti Bjarni, at þrir skyldi 
ganga jafnframt, ok þar eftir aðrir þrir, ok 
siðan enir þriðju þrir, ok svá hverr at öðr- 
um, — „ok munu þá sýnast þriggja manna 
spor,“ segir hann; ok svá gerðu þeir. Kári 
var úti, er þeir gengu hjá garði, ok gerði eigi 
vart við; þótti honum mikill vandi með þeim 
frændum ok vildi hann þat eigi til sin taka láta. 
Þorkell vaknaði í sæng sinni, ok vakti upp 
förunauta sint; kvað þá fullsofit hafa. Nú 
vápnast þeir, ok ganga siðan út. Þorkell bað 
þá ganga aftr á ferilinn, ok sjá ef nökkur 
spor lægi af ferlinum, er þeir höfðu gert, og 
sjá þeir nú liggja þriggja manna spor af í 

braut. Hann ferr sjálfr til ferilsins ok mælti: 
„Pungir hafa þessir menn verit,“ segir Þor- 
kell, „ok ætla ek, at þeir Bjarni muni hér farit 
hafa; höldum nú eftir þeim hart.“ Ok er þeir 
kómu nökkut svá í braut frá bænum, sjá 
þeir, at sporin dreifðust; fara þeir nú sem 
mest megu þeir, unz þeir koma mjök svá í 
öndverðan dalinn. Bær stendr þar lítill, er 
heitir á Eyvindarstöðum; þar bjó sá maðr, 
er Eyvindr hét. En er þeir Bjarni áttu mjök 
skamt til túngarðsins, tóku þeir hvild. Þá 
mælti Bjarni: „Eigi mun ek renna lengra fyr- 
ir Þorkeli ok skulum vér hér þess biða, er 
at höndum kemr,“ ok í þessu sjá þeir för 
þeira Þorkels. En er þeir nálgast, mælti Þor- 
kell til manna sinna: „Göngum nú at þeim 
alldrengilega,“ segir hann, „við Bjarni 
frændrnir munum at sjást, en Blængr ok 
Birningr, Þorvarðr ok ÞPröstr, ok svá hverir 
sem megu af hinum.“ Nú tókst bardagi ok 
vörðust þeir Bjarni et drengiligsta, en hinir 
sóttu at í ákafa. Gekk svá um stund at menn 
urðu eigi sárir. þá mælti Þorkell: „Klæki- 
lega sækjum vér nú at, er ekki verðr sögu- 
legt.“ Bjarni mælti: „GErinn hefir þú hug,“ 
segir hann. Kona ein gekk út á Eyvindar- 
stöðum ok sér á sameign mannanna. Hverfr 
hon inn aftr skyndilega ok mælti: „Eyvindr“, 
segir hon, „þat hygg ek, at þeir frændr muni 

berjast hér skamt frá garði, Þorkell ok 
Bjarni, ok sá ek einn mann liggja undir garð- 
inum; sýndist mér sá allhræddr.“ Eyvindr 
segir: „Förum vér sem skjótast ok höfum 
- klæði með oss ok köstum þeim á vápnin.“ 
Eyvindr tók sér setstokk einn í hönd, reiðir 
hann um öxl sér; hljóp hann þar til, er hann 
kom at garðinum, þar sem maðrinn var und- 
ir, ok var Þorvarðr þetta, sem þar lá. Hann 
spratt upp ok varð felmtsfullr; en þegar er 
hann kom til, tókst mannfallit í bardagan- 
um; hafði hann kastat sér niðr af mæði und- 
ir garðinn. Fell þar fyrstr Birningr fyrir 
Blængi; þá hjó Þorkell til Bjarna ok kom á 
hálsinn, svá at brast við hátt. Bjarni skeind- 
ist, en menit fell niðr í snæinn; seildist þá 
Bjarni eftir meninu ok lét þat koma í serk 
sinn. Þorkell mælti: „Fégjarn ertu enn, 
frændi.“ Bjarni mælti: „Svá muntu um búa 
í dag, at þurfa mun fjárins.“ Þorkell settist 
þá niðr af mæði, en Blængr sótti at Bjarna 
allfast ok lýkr svá þeira atgangi, at Blængr 
fellr. Þá stóð Þorkell upp ok sækir svá snarp- 
lega at Bjarna, at hann fekk sár á höndina 
ok varð óvigr. Synir Gliru-Halla fellu þar 
báðir; Eilifr fell ok fyrir Hallbirni, ok lifði 
hann þó at kalla. þá kom at Eyvindr ok gekk 
svá hart fram með setstokkinn millum 
mannanna, at þeir hrukku hvárratveggja 

„vegna. Konur váru þar ok með honum, ok 
köstuðu klæðum á vápnin; stöðvast nú bar- 
daginn. þá váru fallnir ór hði Bjarna fjórir 
menn, en þeir margir sárir, er eftir lifðu. 
Fjórir menn fellu ok af Þorkeli. Eyvindr 
spurði, ef Þorkell lofaði at færa Bjarna til 
húsa ok hans menn, en kvaðst sjá, at Þorkell 
mundi vilja bjargast sjálfr á sinar hendr ok 
hans menn, en Þorkell bannaði þat eigi. Sið- 
an var búit um lík þeira manna, er þar 
fellu, ok eftir þat sneru á braut hvárir- 
tveggju; fóru þeir Þorkell heim tilKrossavikr, 
en Eyvindr flutti þá Bjarna inn eftir Vápna- 
firði, ok kómu þeir heim til Hofs. Þorvarðr 
læknir kom til Hofs ok batt sár manna. Ei- 
lifr Torfason lá í sárum lengi ok varð þó 
græddr. Bjarni fór þegar á fund Gliru-Halla 
ok segir honum fall sona sinna, bauð hon- 
um heim til sin ok kvaðst skyldu vera honum 
Í sona stað. Halli svarar: „Mikill skaði þykk- 
ir mér at sonum minum, en þó þykkir mér 
betra at missa þeira, en at þeir bæri bleyði- 
orð, sem sumir förunautar þínir; mun ek 
enn hlíta búum mínum ok fara eigi til Hofs; 
en haf þú mikla þökk fyrir heimboðit,“ segir 
hann. 

19. Þat var einn dag, at Bjarni mælti 
við Þorvarð lækni: „Nú er svá komit sárum 
várum hér at Hofi, at vér munum vera sjálf- 

bjarga með umsjá þinni, en ek veit, at Þor- 
kell Geitisson hefir sár ok græðir engi hann, 
gerist hann þvi máttlitill.“ „Nú vil ek,“ 
segir Bjarni, „at þú farir at lækna hann.“ 
Þorvarðr kvaðst svá gera mundu sem hann 
vildi. Ferr hann nú ok kemr í Krossavík nær 
miðjum degi; var þá tafl uppi haft. Sat Þor- 
kell upp við öxl ok horfði á taflit; var hann 
mjök fölleitr. Engi maðr heilsaði Þorvarði, 
er hann kom; gekk hann þegar at Þorkeli ok 
mælti. „Sjá vil ek sár þitt; því at mér er 
óriflega sagt af þvi;“ en Þorkell bað hann 
gera sem hann vildi. Var hann þar sjau 
nætr, ok batnaði bónda dag frá degi. Nú ferr 
Þorvarðr braut ór Krossavík, ok launaði Þor- 
kell honum vel lækning sina: gaf honum hest 
ok silfrhring ok mælti síðan við hann vin- 
gjarnlegum orðum. Ferr Þorvarðr síðan til 
Hofs ok segir Bjarna til svá búins. Þótti hon- 
um vel hafa um ráðizt, er Þorkell varð heill. 

20. Sumar þetta varð litit forverk í 
Krcssavik, því at Þorkell var litt færr til 
umsýslu með Jórunni húsfreyju sinni, ok 
horfðist mjök óvænlega til, at skera myndi 
verða niðr kvikfé. Húskarl Þorkels átti för 
eftir heraði, ok tók nú gisting at Hofi; var 
þar vel við honum tekit. Bjarni spurði hann 
um heilsu manna ok búfjárhagi. Húskarlinn 
kvað vel þoka áleiðis um heilsu manna; en 

um búfjárhagi kallaði hann gerast et óvæn- 
ligsta. Ok um morgininn, er húskarlinn fór 
í braut, leiddi Bjarni hann ór garði ok mælti: 
„Bið þú Þorkel gera annathvárt, flytja hing- 
at hjú sin ok fénað, ella mun ek þangat 
flytja slátr ok fjárfæði, svá at eigi þurfi um 
at hugsa félát, ok vertu nú drengr góðr ok trúr 
erindsreki.“ Húskarlinn fór nú, ok kemr svá 
heim, at menn váru undir borð komnir, ok 
bar Jórunn mat fram. Hann gekk fyrir Þor- 
kel, kvaddi hann ok segir honum öll orð 
Bjarna. Jórunn nam staðar á gólfinu ok 
hlýddi á, hvat hann mælti; en Þorkell svarar 
engu. þá mælti Jórunn: „Hví muntu þegja við 
því, er svá er drengilega boðit?“ Þorkel svar- 
ar: „Eigi mun ek bráð svör veita þessu máli; 
því at kostaboð þessi munu flestum mönnum 
á óvart koma.“ Jórunn mælti: „Þat vilda ek, 
at við færim til Hofs á morgun ok hittim 
Bjarna, ok þykkja mér þvilik boð allsæmi- 
leg af þvilikum manni, sem hann er.“ „Þú 
skalt þessu ráða,“ segir Þorkell, „þvi at ek 
hefi oft reynt þat, at þú ert bæði vitr ok 
- góðgjörn.“ Um morgininn eftir fara þau Þor- 
kell heiman tólf saman, ok er för þeira var 
sén frá Hofi, þá var þetta sagt Bjarna. Varð 
hann þessu feginn er hann spurði slík, ok 
gekk nú þegar út á móti þeim ok fagn- 
aði þeim Þorkeli vel ok bauð þeim þar 

at vera. Ok er þeir áttu tal með sér, frændr, 
þá rippuðu þeir upp öll málaferli þeira vel 
ok einarðlega. Siðan bauð Bjarni Brodd- 
Helgason Þorkeli Geitissyni sætt ok sjálf- 
dæmi ok kvaðst hans vilja gjarna gera skulu 
um alla hluti þaðan í frá meðan þeir lifði 
báðir. Þorkell þektist þessi boð vel, ok sætt- 
ust þeir nú heilum sáttum. Gerði Þorkell 
hundrað silfrs fyrir vig Geitis; seldi svá hvárr 
þeira öðrum grið, ok heldu vel siðan. Bjarni 
var röskr maðr. Eigi hafa Hofverjar verit 
spekingar miklir, en þó hefir þeim flest vel 
tekizt. Þorkell var höfðingi mikill, ok enn 
mesti hreystimaðr ok málafylgismaðr mikill. 
Fé gekk af höndum honum í elli hans, ok er 
hann brá búi sinu, bauð Bjarni honum heim 
til Hofs, ok eldist hann þar til lykta. Þorkell 
varð kynsæll maðr: Ragnheiði dóttur hans 
átti Loftr Þórarinsson, ok áttu þau níu börn; 
Halla var dóttir þeira; hana átti Steini, faðir 
(Steina föður | Höllu, móður Þorláks biskups 
ens helga. Ragnheiðr var systir Þorláks bisk- 
ups, móðir Páls biskups ok Orms Jónssonar 
ok Jóns prests Arnþórssonar. Ok lúkum vér 
svá Vápnfirðinga sögu. 

